Les oportunitats d'inversió a Sagunt a debat en el ring econòmic Invest in Cities
15 de juliol 2020

Dimecres que ve, 22 de juliol, tindrà lloc el ring econòmic organitzat per Invest  in Cities i el Think Tank Líders Econòmics 2030 on es debatran les oportunitats d'inversió a Sagunt. En esta trobada digital, que es retransmetrà en directe a través dels canals de Youtube del [Gabinet de Comunicació de l'Ajuntament de Sagunt](https://www.youtube.com/channel/UCNKihrcDrlEh_U_xBmYXKNA) i de l'analista, inversor i president del Grupo PGS, [Pablo Gimeno​](https://www.youtube.com/channel/UCB-BCjuh5OJXbqLJWmqI1rg), participaran l'alcalde de Sagunt, Darío Moreno; la coordinadora de Parc Sagunt, Teresa Ventura; la presidenta de l'Associació d'Empresaris del Camp de Morvedre (ASECAM), Cristina Plumed, i el mateix Pablo Gimeno. El debat estarà moderat per la directora de Invest in Cities, Laura Nistal.

  

Durant esta trobada digital s'analitzaran l'actual situació econòmica, els reptes i oportunitats generats per la COVID-19 i les grans possibilitats del territori, amb grans avantatges competitius per a l'atracció d'inversió.

  

Sagunt forma part de la xarxa de ciutats atractives per a la inversió “Invest in Cities” per tindre un important port, considerat un centre logístic, comptar amb un fort sector industrial i disposar de sòl per a futurs desenvolupaments que generen noves oportunitats i ocupació.

  

En declaracions de l'alcalde de Sagunt, «**dins de la iniciativa Invest in Cities, en la qual participem l'any anterior, van quedar alguns esdeveniments per fer i, encara que és veritat que l'havíem deixat una mica parat durant els mesos de la pandèmia, és important que tornem a reprendre totes eixes activitats de captació d'inversions que veníem promovent des d'Alcaldia, per això precisament este ring econòmic és important perquè ens permetrà arribar a inversors i a empreses que poden estar interessats en la nostra ciutat i, a més, ho fem de manera que això no és una iniciativa única de l'Ajuntament sinó que anem acompanyats d’ASECAM, que és l'entitat que representa als empresaris i empresàries de la nostra comarca, i també per descomptat del projecte Parc Sagunt, eixe projecte vaixell almirall que tenim per a vendre les bondats de la nostra ciutat en l'àmbit internacional**».

  

El primer edil ha explicat que junts «**donarem una explicació de quin és el projecte de ciutat en termes econòmics i de per què som un lloc tan atractiu per a l'activitat econòmica, en definitiva això forma part d'eixa estratègia d'intentar atraure inversors perquè la nostra economia resistisca a les crisis i que puguem d'esta manera aconseguir un major benestar per a tota la societat**».

  

  

![](/media/t5ofrojy/63c_ring_economico_sagunto.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/les-oportunitats-d-inversio-a-sagunt-a-debat-en-el-ring-economic-invest-in-cities/ "Facebook")
*   [](http://twitter.com/share?url=https://aytosagunto.es/va/actualitat/les-oportunitats-d-inversio-a-sagunt-a-debat-en-el-ring-economic-invest-in-cities/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-oportunitats-d-inversio-a-sagunt-a-debat-en-el-ring-economic-invest-in-cities/ "Linked In")
*   [](mailto:?body=https://aytosagunto.es/va/actualitat/les-oportunitats-d-inversio-a-sagunt-a-debat-en-el-ring-economic-invest-in-cities/)